text: Venstre-afhopper i spidsen for De Radikale
  30 marts 2017 kl. 09.50
  Ulrich Kristensen, der netop har forladt Venstres byrådsgruppe i Billund Kommune, er nu ny spidskandidat for Det Radikale Venstre til kommunalvalget.
  Ulrich Kristensen, 45 år, der onsdag meldte ud, at han forlod både partiet og Venstres gruppe i Billund Byråd, bliver spidskandidat for Det Radikale Venstre. 
  Han forlod Venstre med den forklaring, at han synes, Venstres gruppe i byrådet var et "tungt apparat" at være en del af. Han har siddet i byrådet i godt tre år.
  Ulrich Kristensen stiller nu op for Det Radikale Venstre. il efterårets kommunalvalg og det sker sammen med sin farbror, Henning Kristensen,  61 år og 38-årige Mads S. Helbo.
  - Vi tror på sammenholdet i Billund Kommune og på at Børnenes Hovedstad kan være en afgørende faktor for fortsat positiv bosætning og for erhvervsudviklingen i kommunen ligesom vi også tror på et stærkt og rigt kultur- og fritidsliv i form af Magions s rolle og funktion som kulturcenter i forhold til hele kommunen, lyder det i en fælles udtalelse fra de tre kandidater.
  